**Pielikums**

Alūksnes novada attīstības programmas 2011.-2017.

 Investīciju plāns 2015.-2017.gadam

Projektu apraksti ERAF SAM 5.6.2. un 3.3.1.

|  |  |  |  |  |  |  |
| --- | --- | --- | --- | --- | --- | --- |
| **N.p.k.** | **Projekta nosaukums** | **Indikatīvā summa (*euro*)** | **Finanšu instruments, (*euro* vai %)** | **Projekta plānotie darbības rezultāti un to rezultatīvie rādītāji**  | **Plānotais laika posms** | **Vadošais partneris (un sadarbības partneri)** |
| Pašvaldības budžets | ES fondu finansējums | Privātais sektors | Citi finansējuma avoti | Projekta uzsākšanas datums | Projekta realizācijas ilgums |
| **1.Vidēja termiņa prioritāte** *1.3. Kvalitatīvas inženiertehniskās infrastruktūras pieejamības nodrošināšana uzņēmējdarbības vides attīstībai* |
| Prioritārā projekta ideja: *Alūksnes novada rūpnieciskās apbūves teritorijas attīstība 1.kārta* /SAM 5.6.2. projektu atlases 3.pasākumamIndividuālais vai sadarbības projekts: *Individuālais projekts*Projekta idejas pamatojums: Projekta ietvaros plānoti ieguldījumi Alūksnes pilsētas galvenās industriālās teritorijas un Alūksnes novada Jaunlaicenes pagasta degradētās ražošanas teritorijas revitalizācijā. Tiks rekonstruētas (pārbūvētas) teritorijai pieguļošās ielas un piebrauktuves, tiks iegādāta un labiekārtota teritorija ražošanas vajadzībām, kā arī veikt investīcijas Alūksnes novada Jaunlaicenes pagasta ražošanas teritorijas apgādei ar atbilstošu elektrības jaudu. Investīcijas būs nozīmīgas gan jau esošajiem uzņēmumiem, gan potenciālajiem investoriem. Rūpniecības ielas rajonā ir izvietojusies pēc platības lielākā industriālā (rūpnieciskās apbūves) teritorija Alūksnes pilsētā, kurā padomju gados vērienīgu ražošanas zonai piemērotu apbūvi izveidoja dažādi pakalpojumu sniedzēji (meliorācijas PMK, Lauktehnika, SCO, u.c.). Laikiem mainoties ēkas un zemes īpašumi tika pakļauti privatizācijas procesam un zemes reformai, kā rezultātā īpašumi ir sadrumstaloti un investoriem neinteresanti. Ēkas ir fiziski un morāli novecojušas, ir nepieciešama bijušo ražošanas teritoriju sakopšana*.* Kā būtisks trūkums šajā teritorijā ir tas, ka nav mūsdienu prasībām atbilstoša brīvās industriālās infrastruktūras piedāvājuma komersantu vajadzībām. Arī teritorijai pieguļošo ielu seguma stāvoklis ir kritisks (atsevišķos posmos asfaltbetona segums ir demontēts, lai uzlabotu satiksmes drošību). Rūpniecības ielas 1.kārtas rekonstrukcija (176 m garumā) tika veikta 2012.gadā, izmantojot Alūksnes novadam piešķirto aktivitātes 3.6.2.1. finansējuma atlikumu. Jaunajā plānošanas periodā likumsakarīga ir ielas 2.un 3. kārtas rekonstrukcijas darbu turpināšana. Jau 2010.gadā, saistībā ar novada attīstības programmas izstrādi, veiktās uzņēmēju aptaujas rezultāti liecina par to, ka par uzņēmējdarbības attīstībai nozīmīgiem pašvaldības projektiem 33% respondentu atzīst ceļu un ielu infrastruktūras uzlabošanas projektus un 12% respondentu ir norādījuši uz nepieciešamību attīstīt industriālās teritorijas, ko varētu izmantot gan novada uzņēmēji, gan ārvalstu investori. Papildus iepriekš minētajam Rūpniecības ielā un Alūksnes novada Jaunlaicenes pagastā izvietojies uzņēmums SIA “Jaunlaicenes industrija”. Uzņēmums ir veicis sākotnējos ieguldījumus Jaunlaicenes pagasta degradētā teritorijā un tur plāno atvērt būvmateriālu (fibrolīta) ražotni. Darbības uzsākšanai elektrības jaudas ir pietiekamas, taču darbības paplašināšanai ir nepieciešama jaudas palielināšana.Projekta aktivitāšu pamatojums: 1. Aktivitāte – Rūpniecības ielas un Ganību ielas posma rekonstrukcija (pārbūve) ir nozīmīga vairāk kā 35 uzņēmumiem. Lielākajai daļai ikdienas darbība saistīta ar regulāru kravas transporta kustību, kā arī šeit atrodas vairākas valsts iestādes (Alūksnes zonālais arhīvs, VAS “Ceļu satiksmes drošības direkcija”, Alūksnes rajona tiesa un Alūksnes zemesgrāmatu nodaļa). Attiecībā par rekonstruējamo (pārbūvēto) Ganību ielas posmu – tas nodrošina Rūpniecības ielas pieslēgumu abiem Alūksnes pilsētas tranzīta maršrutiem. Atsevišķos gadījumos abas ielas tiek izmantotas kā apvedceļš. Ielu seguma stāvoklis ir fiziski nolietojies, atsevišķos posmos asfaltbetona segums ir demontēts, lai uzlabotu satiksmes drošību. 2. Aktivitāte – Īpašuma iegāde Rūpniecības ielas industriālajā teritorijā pašvaldībai ir nepieciešama industriālās teritorijas izveidošanas vajadzībām. Plānota 2 ha iegāde ar mērķi sākotnēji izveidot teritoriju 1 ha platībā un perspektīvā izvērst šo teritoriju plašāk. 3.Aktivitāte – Izvēlētajai un no jauna iegādātajai teritorijai nepieciešams izveidot pievedceļu, veikt teritorijas sakārtošanas darbus, kā arī izbūvēt elektrības, ūdensvada, sadzīves kanalizācijas un lietusūdeņu kanalizācijas sistēmu pievadus, izbūvēt laukumu.4.aktivitāte - Uzņēmuma darbības paplašināšanai Alūksnes novada Jaunlaicenes pagastā - fibrolīta pēcapstrādei ir nepieciešama elektriskās jaudas palielināšana par 500kW (esošā jauda 500 kW, nepieciešams 1000kW), pārbūvējot gaisvadu līniju 8000m garumā.Potenciālie komersanti, investori (vārds, nosaukums): 35 darbojošies uzņēmumi Rūpniecības ielas rajonā un pārējie novada teritorijā esošie uzņēmumi, kuriem tiks piedāvāta iespēja iznomāt jaunizveidoto industriālo zonu, kā arī potenciālie investori. SIA “Jaunlaicenes industrija” (attiecībā uz gaisvadu elektrisko līniju rekonstrukcija).Darbības investoru piesaistīšanai, kas tiks veiktas, lai piesaistītu investorus konkrētajai teritorijai: papildus darbības – informatīvi pasākumi, reklāmas kaimiņvalstīs, utt. |
| 1.1. | *Aktivitāte – uzņēmējdarbībai nozīmīgu ielu pārbūve* | 1 639 678 | 245 952(15%) | 1 393 726(85%) |  |  | *Rūpniecības un Ganību ielas pārbūve 1490 m* | 2015 | 2017 |  |
| 1.2. | *Aktivitāte – īpašuma iegāde* | 150 000 | 22 500(15%) | 127 500(85%) |  |  | *Iegādāts īpašums 2 ha* | 2015 | 2017 |  |
| 1.3. | *Aktivitāte – industriālās teritorijas izveide ar iespēju pieslēgties inženierkomunikācijām*  | 600 000 | 90 000(15%) | 510 000(85%) |  |  | *Izveidots industriāls laukums 2 ha* | 2015 | 2017 |  |
| 1.4. | *Aktivitāte – gaisvadu elektrisko līniju rekonstrukcija, jaudu palielināšanai* | 400 000 | 200 000 (50%) | 200 000 (50%) |  |  | *Gaisvadu līnijas pārbūve 8000m garumā (jaudas palielināšanai* | 2015 | 2017 |  |
|  | **KOPĀ** | **2 789 678**  | **558 452** | **2 231 226** |  |  | **Samazināta degradētā teritorija 2 ha, radītas 25 darbavietas un piesaistītās investīcijas 1,23 miljoni EUR (kopsumma)** | **2015** | **2017** | **X** |

|  |  |  |  |  |  |  |
| --- | --- | --- | --- | --- | --- | --- |
| **N.p.k.** | **Projekta nosaukums** | **Indikatīvā summa (*euro*)** | **Finanšu instruments, (*euro* vai %)** | **Projekta plānotie darbības rezultāti un to rezultatīvie rādītāji**  | **Plānotais laika posms** | **Vadošais partneris (un sadarbības partneri)** |
| Pašvaldības budžets | ES fondu finansējums | Privātais sektors | Citi finansējuma avoti | Projekta uzsākšanas datums | Projekta realizācijas ilgums |
| **1.Vidēja termiņa prioritāte** *1.4. Augstas kvalitātes tūrisma un rehabilitācijas pakalpojumu attīstība, investīciju piesaiste* |
| 2.Prioritārā projekta ideja: *Investīciju piesaiste un līdzdalība veselības veicināšanas pakalpojumu centra izveidei Alūksnes pilsētā/ SAM 5.6.2. projektu atlases 2.pasākumam*Individuālais vai sadarbības projekts: *Individuālais projekts*Projekta idejas pamatojums: Ar mērķi veicināt investīciju (investoru) piesaisti Alūksnes novadam, sekmēt bezdarba samazināšanu, darbavietu radīšanu un pakalpojumu pieejamību pašvaldība ir atbalstījusi ieceri par pakalpojuma (t.sk. veselības uzlabošanas, ūdens procedūru, rehabilitācijas u.c.) centra izveidi Alūksnē. Projekta īstenošanai ir rezervēta uz doto brīdi degradēta teritorija pilsētas centrā, kas pieguļ Alūksnes muižas parkam, un kurā kopš padomju gadiem ir saglabājušies apjomīgi izbūvēti pamati. Projekta ietvaros paredzēts labiekārtot teritoriju, izbūvēt nepieciešamās inženierkomunikācijas un izbūvēt daļu no veselības veicināšanas pakalpojumu centram nepieciešamajām ēkām. Centra izveidei šobrīd tiek meklēti investori. Plānots izveidot Alūksnē modernu un Austrumeiropā konkurētspējīgu veselības veicināšanas pakalpojumu centru, vienlaicīgi sniedzot pakalpojumus 50 klientiem. Tādejādi pilsētā tiktu nodrošināta arī viesnīcas pakalpojumu sniegšana, kas būs par pamatu tūrisma jomas kompleksai attīstībai, lai Alūksne kļūtu par tūrisma galamērķi. Alūksnes novada darba meklētāju vidū ir liels potenciāls, lai nodrošinātu iepriekš minēto pakalpojumu sniegšanu. Alūksnes pilsētas dabas un kultūrvēsturiskais mantojums, ģeogrāfiskais novietojums, kā arī Austrumu pierobežas tuvums (saistībā ar potenciālajiem pakalpojumu saņēmējiem) ir investoriem pievilcīga (nozīmīga) teritorija.Projekta aktivitāšu pamatojums: Plānotās aktivitātes - pamatu demontāža; teritorijas labiekārtošana; inženierkomunikāciju un pievedceļu izbūve; daļēja infrastruktūras (ēku) izbūve. Šīs darbības ir plānots veikt ar nolūku sakārtot, labiekārtot teritoriju, kas būtu pievilcīga uzņēmējdarbības veikšanai un ilgtermiņa investīcijām.Potenciālie komersanti, investori (vārds, nosaukums): Investors tiek meklēts.Darbības investoru piesaistīšanai, kas tiks veiktas, lai piesaistītu investorus konkrētajai teritorijai: Ir sagatavots mārketinga materiāls un tapšanas stadijā ir situācijas analīzes materiāls |
| 2.1. | *Skiču projekta izstrāde* | 20 000 | 15 | 85 |  |  | *Skiču projekts* |  |  |  |
| 2.2. | *Aktivitāte - pamatu demontāža* | 180 000 | 15 | 85 |  |  | *Demontēti pamati* |  |  |  |
| 2.3. | *Aktivitāte - inženierkomunikāciju ierīkošana* | 480 000 | 15 | 85 |  |  | *Elektrības, ūdensapgādes un kanalizācijas pieslēgumu izveide* |  |  |  |
| 2.4. | *Aktivitāte - teritorijas labiekārtošana* | 420 000 | 15 | 85 |  |  | *Labiekārtota teritorija 0,84 ha platībā* |  |  |  |
| 2.5. | *Aktivitāte – ēku būvniecība (daļa no veselības veicināšanas centram nepieciešamajām ēkām)* | 3 900 000 | 15 | 85 |  |  | *Uzbūvēta viena ēka* |  |  |  |
|  | **KOPĀ** | **5 000 000** | **629 676** | **4 370 324** |  |  | **Degradētās teritorijas revitalizācija – 0,84ha Privātās investīcijas 3 250 000 EUR, jaunradītas 25 darbavietas** | **2016** | **36**  | **X** |
| **1.Vidēja termiņa prioritāte** *1.3.Kvalitatīvas inženiertehniskās infrastruktūras pieejamības nodrošināšana uzņēmējdarbības vides attīstībai* |
| 1. Alternatīva projekta ideja: *Alūksnes novada rūpnieciskās apbūves teritorijas attīstība 2.kārta/ SAM 5.6.2.*

Individuālais vai sadarbības projekts: *Individuālais projekts*Projekta idejas pamatojums: Pēc teritorijas otra lielākā industriālā zona Alūksnes pilsētā atrodas Tālavas un Merķeļa ielas rajonā. Šo teritoriju sadala šaursliežu dzelzceļa līnija, tādejādi apgrūtinot piekļuvi Merķeļa ielas rūpnieciskajai zonai. Minētajā teritorijā ir izvietojies lielākais kokapstrādes uzņēmums Alūksnes pilsētā SIA “4 plus”, kas ir viens no 10 lielākajiem uzņēmumiem novadā pēc apgrozījuma un arī nomaksātā iedzīvotāju ienākuma nodokļa. Kravas transporta piekļuvi uzņēmumam no pilsētas tranzīta maršrutiem nodrošina Latgales, Uzvaras un Merķeļa ielas, kuru nestspēja nav piemērota šim transportam. Par to liecina šī brīža ielu seguma kritiskais stāvoklis. Minētās teritorijas attīstībai nozīmīga ir pieguļošo ielu rekonstrukcija (pārbūve), kas uzlabos kravas transporta piekļuvi uzņēmumam SIA “4 plus”, kā arī radīs attīstības iespējas. Ielu rekonstrukcija dos ieguldījumu arī pārējo 18 uzņēmumu attīstībā, kas atrodas rekonstruējamo (pārbūvēto) ielu pieguļošajā teritorijā. Bez tam šinī teritorijā nozīmīga ir dzelzceļa stacijai pieguļošās degradētās teritorijas revitalizācija 1,22ha platībā, kas tādejādi kļūs par pievilcīgu vietu vietējiem uzņēmējiem un potenciālajiem investoriemProjekta aktivitāšu pamatojums: skat. augšminēto Potenciālie komersanti, investori (vārds, nosaukums): SIA ”4plus” un pārējie 18 komersantiDarbības investoru piesaistīšanai, kas tiks veiktas, lai piesaistītu investorus konkrētajai teritorijai: dažādi informatīvi un mārketinga pasākumi |
| 1.1. | *Aktivitāte – uzņēmējdarbībai nozīmīgu ielu rekonstrukcija* | 2 500 000  | 15 | 85 |  |  | *Pārbūvētas ielas 2000 m* | 2016 | 24 |  |
| 1.2. | *Aktivitāte – īpašuma iegāde* | 100 000 | 15 | 85 |  |  | *Iegādāts īpašums 1,22 ha platībā* | 2016 |  |  |
| 1.2 | *Aktivitāte – degradētās teritorijas sakārtošana* | 400 000 | 15 | 85 |  |  | *Labiekārtota teritorija industriālajām vajadzībām* | 2016 |  |  |
|  | **KOPĀ** |  **3 000 000** | **450 000** | **2 550 000** |  |  | **Privātās investīcijas** **2 550 000 EUR, samazināta degradētā teritorija - 1,22 ha** | **2016** | **24** | **X** |

|  |  |  |  |  |  |  |
| --- | --- | --- | --- | --- | --- | --- |
| **N.p.k.** | **Projekta nosaukums** | **Indikatīvā summa (*euro*)** | **Finanšu instruments, (*euro* vai %)** | **Projekta plānotie darbības rezultāti un to rezultatīvie rādītāji**  | **Plānotais laika posms** | **Vadošais partneris (un sadarbības partneri)** |
| Pašvaldības budžets | ES fondu finansējums | Privātais sektors | Citi finansējuma avoti | Projekta uzsākšanas datums | Projekta realizācijas ilgums |
| **1.Vidēja termiņa prioritāte *1.3.*** *Kvalitatīvas inženiertehniskās infrastruktūras pieejamības nodrošināšana uzņēmējdarbības vides attīstībai* |
| 1.Prioritārā projekta ideja: *Ražošanas telpu izbūve Alūksnes pilsētas Rūpniecības ielas industriālajā teritorijā /SAM 3.3.1. projektu atlases 2.pasākumam*Individuālais vai sadarbības projekts: *Individuālais projekts*Projekta idejas pamatojums: Projekts papildina ieguldījumus uzņēmējdarbības infrastruktūrā, kas izveidota SAM 5.6.2. projektu atlases 3.pasākumaa ietvaros plānotā projekta “Alūksnes novada rūpnieciskās apbūves teritorijas attīstība 1.kārta” īstenošanas rezultātā. No jauna izveidotajā industriālajā teritorijā plānots uzbūvēt angāra tipa ražošanas ēku, kas tiks iznomāta novada uzņēmēju vajadzībām. Projekta aktivitāšu pamatojums: Plānotās aktivitātes – Ražošanas ēkas (angāra) izbūve 800 m2 platībā Potenciālie komersanti, investori (vārds, nosaukums): Novada uzņēmumiDarbības investoru piesaistīšanai, kas tiks veiktas, lai piesaistītu investorus konkrētajai teritorijai: informatīvi pasākumi |
| 2.1. | *Aktivitāte – ēkas būvniecība* | 400 000 | 60 000 | 340 000 |  |  | *Uzbūvēta ražošanas ēka 800 m2  platībā* | 2017 | 2018 |  |
|  | **KOPĀ** | 400 000 | 60 000 | 340 000 |  |  | *Izveidotas 3 darbavietas, piesaistītas investīcijas 220 tūkstoši EUR (kopsummā)* | **2017** | **2018** | **X** |
| **1.Vidēja termiņa prioritāte** *1.3. Kvalitatīvas inženiertehniskās infrastruktūras pieejamības nodrošināšana uzņēmējdarbības vides attīstībai* |
| 2..Prioritārā projekta ideja: *Multifunkcionālas servisa ēkas izbūve Pilssalā /SAM 3.3.1. projektu atlases 2.pasākumam*Individuālais vai sadarbības projekts: *Individuālais projekts*Projekta ietvaros plānots, izmantojot teritorijas esošo kultūrvēsturisko mantojumu un specifisko atrašanās vietu, radīt savdabīgu un daudzfunkcionālu pakalpojumu, atpūtas un nozīmīgu sabiedrisku aktivitāšu centru. Jaunizveidotais centrs veicinās uzņēmējdarbības attīstību, jaunu uzņēmumu veidošanos un radīs priekšnoteikumus optimālai teritorijas attīstībai Alūksnes pilsētas reprezentatīvajā kultūrvēsturiskajā zonā - Pilssalā. Teritoriju no visām pusēm iekļauj Alūksnes ezers, kas ir unikāls un svarīgs pilsētas attīstības potenciāls, bet šobrīd nepietiekami attīstītās infrastruktūras dēļ nav pietiekami izmantots resurss. Pilssalas teritorijā esošās rekreācijas, sporta un aktīvas atpūtas zonas ir attīstītas un ir būtiski palielinājies apmeklētāju un tūristu skaits. Nepietiekamā infrastruktūra un telpu trūkums komersantu vajadzībām šobrīd kavē šīs teritorijas tālāku attīstību un jaunu investīciju ienākšanu. Lai teritoriju piemērotu uzņēmējdarbības vajadzībām projektā plānots izbūvēt telpas un labiekārtot teritoriju 7619 m2 platībā. Nodrošinot atbilstošu publisko infrastruktūru, kuras dos iespēju novada uzņēmumiem paplašināt savu uzņēmējdarbību - izveidojot 6 jaunas darba vietas un ieguldot līdzekļus uzņēmuma attīstībā.Projekta mērķis ir izveidot uzņēmējdarbībai piemērotu ēku un infrastruktūru aktīvā rekreācijas zonā vietējo uzņēmumu attīstībai un jaunu investīciju piesaistei, darbavietu radīšanai. Projekta aktivitāšu pamatojums: Plānotās aktivitātes-uzcelta jauna ēka, labiekārtota teritorija uzņēmējdarbības veikšanai un ilgtermiņa investīcijām.Potenciālie komersanti, investori (vārds, nosaukums): SIA „UNTI”, Individuālais komersants J. Kļavinskis, ūdenstransporta īpašnieki un citi novada uzņēmumi.Darbības investoru piesaistīšanai, kas tiks veiktas, lai piesaistītu investorus konkrētajai teritorijai: dažādi informatīvi un mārketinga pasākumi.  |
| 1.1. | *Aktivitāte – ēkas izbūve un teritorijas labiekārtošana* | 1 000 000 | 789 488 | 210 512 |  |  |  | 2015 | 2017 |  |
|  | **KOPĀ** | 1 000 000 | 789 488 | 210 512 |  |  | Uzbūvēta publiska infrastruktūra - servisa ēka 260 m2 platībā pakalpojumu sniegšanai. Izveidotas 6 darbavietas | **2015** | **2017** | **X** |